Redemptor humani generis previdens quæ sint bona reposita justis, et quæ mala ventura sint impiis, per semet ipsum protestare dignatus est, ita inquiens: «Date helemosinam, et omnia munda sunt vobis.» Quapropter ego, in Dei nomine, Beliardis, et filii mei Vuichardus atque Jodsaldus, hujus rei causam desiderantes adimplere, donamus Deo et sanctis apostolis ejus Petro et Paulo, et ad locum Cluniacum, unum mansum in villa Canavas, pro anima viri mei illorumque patris Vuitberti, ut faciant exinde quicquid facere voluerint; terminatur autem a mane et a medio die via publica, a sero terra Franconis, a certio terra Sancti Ferreoli. Si quis autem huic nostræ donationi aliquam inferre voluerit nausiam, primitus iram Dei omnipotentis incurrat ac demum coactus auri libras IIII persolvat, et inantea firma ac stabilis permaneat, stipulatione subnixa. S. Beliardis ac duorum filiorum ejus Vuichardi et Jolsaldi, qui hanc fieri firmarique rogaverunt. S. Ansedei. S. Aydoardi. S. Adsonis. S. Gausmari presbiteri. S. Aremberti. S. Eldeverti. S. Duranni. S. Gisleberti. S. Franconis.